I juni 2018 blev en 42-årig tidligere lærer på Gudumholm Skole kendt skyldig i at have udøvet vold og tvang mod elever i 2. klasse. Den 42-årige mand blev idømt tre måneders betinget fængsel, 80 timers samfundstjeneste, og han blevet frataget retten til at arbejde med børn. Det drejer sig om otte forhold af de 21 forhold anklageskriftet, der blandt andet handler om, at læreren har tapet elever fast til borde, bundet elever til stolper samt at slå elever med koste og linealer. Manden ankede byrettens dom, men Vestre Landsret stadfæstede onsdag dommen. Oveni blev han kendt skyldig for yderligere fire forhold i anklageskriftet. Ifølge anklageskriftet blev i alt otte elever udsat for den nu tidligere lærers vold og tvang. Læreren var ansat i et vikariat på Gudumholm Skole fra august til oktober 2015. Sagen begyndte først at rulle ved årsskiftet 2016/2017, hvor to elever fortalte deres forældre, at de var blevet slået og bundet af læreren.

Opsummering:
En 42-årig tidligere lærer på Gudumholm Skole blev onsdag dømt for 12 forhold om vold og tvang mod elever.